open-index/open-wikipedia-markdown huggingface dataset:
Joaquim Torra

**Žoakimas** (**Kimas**) **Tora i Pla** (*Joaquim Torra i Pla*; g. 1962 m. gruodžio 28 d.) – Ispanijos teisininkas, politikas, nuo 2018 m. Katalonijos vyriausybės prezidentas.

## Biografija
Žoakimas gimė vidurinės klasės šeimoje. Jo tėvas buvo inžinierius Santa Kolomos de Farnerso miestelyje. Žoakimas studijavo Barselonos jėzuitų mokykloje. Dalyvavo 1983 m. savivaldybių rinkimuose. 1985 m. baigė Barselonos universiteto teisės fakultetą. 1983–1987 m. tarnavo kariuomenėje. 1987–2007 m. dirbo Šveicarijos draudimo kompanijoje „Winterthur Group“. 2008 m. jis įkūrė leidyklą „A Contra Vent Editor“, kurioje užsiėmė literatūrine veikla.

2011 m. jis buvo išrinktas į Katalonijos nacionalinę asamblėją ir tapo Katalonijos kultūros organizacijos viceprezidentu. Per 2017 m. gruodžio mėn. vykusius Katalonijos parlamento rinkimus Žoakimas užėmė 11 vietą iš Barselonos koalicijos „Together for Catalonia“ sąrašo. 2018 m. gegužės mėn., po Karleso Pučdemono atleidimo, buvo pasiūlyta Toros kandidatūra. 2018 m. gegužės 12 d., 66 deputatai balsavo už, 65 – prieš, dar 4 susilaikė. 2018 m. gegužės 14 d. Kimas Tora buvo išrinktas Katalonijos vyriausybės vadovu.

## Šaltiniai
Skudutis (ežeras)

**Skudutis** – ežeras Lietuvoje, Ignalinos rajone, 2,5 km į pietus nuo Ignalinos. Ežero ilgis iš šiaurės į pietus – 0,31 km, plotis – iki 0,18 km. Altitudė 155,7 m. Vakarinis krantas aukštas, kiti – žemesni, pelkėti. Ežerą iš pietų ir rytų supa Garbūnų miškas. Šiaurvakarinėje pakrantėje plyti pievos ir dirbami laukai, įsikūręs Antagavės kaimas. Iš šiaurės rytų į pietus ežerą prateka Rudinės upė (Žeimenos upės baseinas).

## Šaltiniai
Pagauk, jei gali

**Pagauk, jei gali** () – 2002 m. JAV kriminalinė–biografinė drama, režisuota Styveno Spilbergo. Filmas paremtas tikrais įvykiais ir pasakoja apie Frenką Abigneilą, kuris pabėga iš namų ir verčiasi čekių klastojimu, jį tuo metu gaudo FTB agentas Karlas Henratis. 

1997 m. DreamWorks nusipirko teises į Abigneilo knygą. Buvo svarstomos ir kitų režisierių kandidatūros, bet buvo pasirinktas Spilbergas. Filmas sulaukė kritikų pripažinimo ir finansinio pasisekimo (352,1 mln. pajamų).

## Aktoriai

* Leonardas Dikaprijas – Frenkas Abigneilas
* Tomas Henksas – Karlas Henratis
* Kristoferis Volkenas – Frenkas Abigneilas vyresnysis
* Natali Bei – Paula Abigneil
* Emė Adams – Brenda Strong
* Martinas Šynas – Rodžeris Strongas
* Džeimsas Brolinas – Džekas Bernsas
* Nensė Lenehan – Kerol Strong
Inga Timinskienė

**Inga Kizeliauskaitė-Timinskienė** (g. 1988 m. spalio 29 d.) – Lietuvos šaulė iš lanko. Beveik visų Lietuvos nacionalinių rekordų olimpiniu lanku savininkė.

Dirba Alytaus sporto ir rekreacijos centre šaudymo iš lanko trenere. Treniruoja Lietuvos paralimpinės rinktinės kandidatą Rolandą Baranauską.

## Biografija
Sportininkė pradėjo aktyviai sportuoti nuo 2006 m.

2010 m. pagerino visus Lietuvos olimpinių lankų rekordus. 2011 m. pasaulio čempionate užimta 146-a vieta. 2013 m. ir 2015 m. pasaulio čempionatuose užimtos 57-os vietos.

2018 m. Europos šaudymo iš lanko čempionate užimta 57-a vieta. 2019 m. pasaulio šaudymo iš lanko čempionate komandinėje rungtyje kartu su Lietuvos nacionaline komanda pagerino šalies rekordą. Individualioje rungtyje sportininkė užėmė 110-ą vietą. 2019 m. atstovavo Lietuvai antrosiose 2019 m. Europos žaidynėse.

## Šaltiniai

## Nuorodos
* WA profilis
International Opera Awards

**Tarptautiniai operos apdovanojimai** () – tarptautiniai sceninės muzikos apdovanojimai už pasiekimus operos mene visame pasaulyje, kasmet nuo 2013 m. teikiami iškilmingose ceremonijose Londone. 

Tarptautinius operos apdovanojimus 2012 m. įsteigė britų verslininkas, filantropas ir operos rėmėjas Harry Hyman bei žurnalo „Opera“ leidėjas ir redaktorius John Allison. Renginio tikslas - pažymėti operos menininkų meistriškumą, kelti operos, kaip meno šakos, profilį tarptautiniu mastu.

Apdovanojimai apima apie 20 kategorijų kiekvienais metais. Visų kategorijų kandidatūros iš anksto pristatomos plačiajai visuomenei, kuri savo pasirinkimą pateikia internetu. Kandidatų sąrašus nagrinėja kompetetinga operos kritikų ir administratorių komisija, kuri išrenka ir paskelbia nominantus prieš ceremoniją. Nugalėtojai nustatomi slaptu balsavimu, išskyrus žurnalo „Opera“ skaitytojų apdovanojimą, kuris skiriamas viešu balsavimu.

## Ceremonija

2013 m. balandžio 22 d. Londono „Hilton“ viešbutyje vyko pirmieji Tarptautiniai operos apdovanojimai. Vėlesnės ceremonijos vyko kiekvienais metais balandžio arba gegužės mėn. 2015 m. per Apdovanojimus pradėti rengti teatriniai šou, kuriuose pasirodė praeities nugalėtojai, finalininkai ir kiti žymūs operos atlikėjai. 2015 ir 2016 m. ceremonijos vyko „Savoy“ teatre Londone. Nuo 2017 m. Apdovanojimų renginiai organizuojami Londono „Koliziejaus“ teatre, dalyvaujant orkestrui „Orpheus Sinfonia“.

„The Opera Awards“ labdaros fondas teikia stipendijas įvairių šalių operos menininkams: dainininkams, dirigentams, režisieriams, ansambliams.

## Lietuvių pasiekimai

2019 m. Tarptautinių operos apdovanojimų Metų operos soliste paskelbta Lietuvos atstovė Asmik Grigorian. 2016 m. A. Grigorian šiuose apdovanojimuose buvo pripažinta geriausia jaunojo solisto kategorijoje. Be to, ji yra vienintelė, laimėjusi abu apdovanojimus, – ir jaunojo operos solisto, ir pagrindinį prizą.

## Šaltiniai

## Nuorodos

* Oficiali svetainė
Kupertinas

**Kupertinas** () – miestas JAV Kalifornijos valstijoje, apie 20 km į vakarus nuo San Chozės, Šventojo Kryžiaus kalnų (*Santa Cruz Mountains*) papėdėje. Vienas Silicio slėnio miestų. Turi 60,6 tūkst. gyventojų (2016 m.). 

Pagal 2015 m. „Forbes“ reitingą, Kupertinas išsiskyrė JAV kaip vienas labiausiai išsilavinusių miestų pagal gyventojų su aukštuoju išsilavinimu skaičių. Be to, Kupertinas yra vienuoliktas turtingiausias miestas tarp miestų, turinčių daugiau nei 50 000 gyventojų. Mieste įsikūrusios žinomų IT kompanijų būstinės, tarp jų „Apple“ su mokymų centru ir kt. Mieste yra geriausios San Francisko įlankos regiono mokyklos (pvz., „Monta Vista“, „Lynbrook“, „Homestead“ ir „Cupertino High“ - pirmosios dvi yra tarp geriausių Kalifornijos mokyklų), kurios pritraukia dideles pajamas gaunančias šeimas, siekiančias suteikti geresnį išsilavinimą savo vaikams.

## Istorija

XIX a. tai buvo nedidelis kaimas kelių kryžkelėje, vadintas Vest Saidu. Čia buvo išvystyta sodininkystė, slėnio prieigose iki XIX a. pabaigos veikė vynininkystės ūkis. Dabartinėje miesto teritorijoje derėjo slyvų, abrikosų ir vyšnių sodai. Šiuolaikinį Kupertino vardą gavo XX a. pradžioje. Nutiesus geležinkelį, elektros linijas, pradėjo kurtis miestas. XX a. viduryje elektrifikavus geležinkelio liniją, ėmė statytis dabartinis Kupertino priemiestis Monta Vista.

Istoriškai Kupertine, kaip ir San Francisko kinų kvartale, apsistojo daug išeivių iš Kinijos, todėl dabar azijiečiai sudaro daugiau kaip 60 proc. miesto gyventojų. 

## Miestų partnerystė

*  Bhubanešvaras, Indija
*  Sindžu, Taivanas
*  Tojokava, Japonija
*  Kopertinas, Italija (*Copertino*)

## Šaltiniai

## Nuorodos

* Oficiali svetainė
Vienybės statula

**Vienybės statula** (ang. *Statue of Unity*) – ypač didelė skulptūra, esanti Indijoje, Gudžarate. Skulptūra yra Indijos politiko, vieno įtakingiausių Indijos nacionalinio kongreso vadovų bei kovotojų dėl Indijos nepriklausomybės Valabhbhajaus Patelio atvaizdas. 

Vienybės skulptūra pradėta statyti 2013 m. ir baigta 2018 m. Pačios skulptūros aukštis yra 182 m ir ji yra didžiausia pasaulyje. Visas aukštis su pjedestalu sudaro 240 m.

Skulptūra stovi ant Narmados upės kranto, netoli Sardar Sarovaro užtvankos.

Vienybės statulos projektas buvo pradėtas 2010 m., o statybas vykdė įmonė *Larsen & Toubro*. Visų darbų biudžetas sudarė 420 mln. JAV dolerių, iš kurių 92 proc. sudarė Gudžarato savivaldybės biudžeto lėšos. Statulos dizainą sukūrė šalies dizaineris Ramas V. Sutaras, o atidarymui vadovavo šalies ministras pirmininkas Narendra Modis.

Vienybės statula matoma iš 7 km atstumo.

## Šaltiniai
Songs From The West Coast

**„Songs From The West Coast“** – britų atlikėjo Elton John studijinis albumas, kuris buvo išleistas 2001 m. spalio 1 d. Daugelio kritikų nuomone, tai pirmasis albumas po ilgo laiko tarpo, kuris grąžino Eltoną į klasikinės pianino muzikos vėžes.

## Dainų sąrašas
Visas dainas parašė Elton John ir Bernie Taupin. 

# „The Emperor's New Clothes“ – 4:28
# „Dark Diamond“ – 4:26
# „Look Ma, No Hands“ – 4:22
# „American Triangle“ – 4:49
# „Original Sin“ – 4:49
# „Birds“ – 3:51
# „I Want Love“ – 4:35
# „The Wasteland“ – 4:21
# „Ballad of the Boy in the Red Shoes“ – 4:52
# „Love Her Like Me“ – 3:58
# „Mansfield“ – 4:56
# „This Train Don't Stop There Anymore“ – 4:39

### 2002 m. papildom įrašai

# „Your Song“ (su Alessandro Safina) – 4:21
# „Teardrops“ (su Lulu) – 4:46
# „The North Star“ – 5:32
# „Original Sin“ (Junior's Earth mix) (Edit) – 3:55
# „Your Song“ (su Alessandro Safina) (Almighty mix) (Edit) – 4:31
# „I Want Love“ (video)
# „This Train Don't Stop There Anymore“ (video)
# „Your Song“ (video)
Maha Vajiralongkorn

**Maha Vačiralongkornas**, arba **Rama X** (*Maha Vajiralongkorn Bodindradebayavarangkun*, ; g. 1952 m. liepos 28 d. Bankoke) – Tailando karalius nuo 2016 m., vienintelis karaliaus Bhūmibolo Aduljatedžo ir karalienės Sirikit sūnus. Nuo 1782 m. valdančios Čakri dinastijos dešimtasis monarchas. 1972 m. 20-mečiui princui tėvas suteikė karūnuotojo princo titulą.

## Biografija

Būsimasis karalius Maha Vačiralongkornas pradinį išsilavinimą įgijo Bankoke, vėliau buvo išsiųstas mokytis į Didžiąją Britaniją ir Australiją. 1976 m. baigė Kanberos karališkąjį karo koledžą (Australija), tapo profesionaliu karo lakūnu ir sraigtasparnio pilotu. 1970-aisiais su karinių oro pajėgų pulku dalyvavo karo veiksmuose prieš komunistų sukilėlius Tailando šiaurėje, dalyvavo karinėse operacijose prieš vietnamiečių sukilėlius Kambodžos pasienyje.

## Šeima

Maha Vačiralongkornas karūnuotas 2019 m. gegužės 4–6 d., po ilgo oficialaus gedulo laikotarpio. Tailando vyriausybė atbuline data deklaravo Maha Vajiralongkorno karaliaus įgaliojimus nuo 2016 m. spalio 13 d., kuomet mirė jo tėvas. Trijų dienų karūnacija buvo pirmoji nuo 1950 m., kai buvo karūnuotas šalyje itin gerbiamas jo tėvas Bhūmibolas Aduljadedžas. Naujojo karaliaus ketvirtoji žmona Suthida, su kuria jis netikėtai susituokė likus vos kelioms dienoms iki karūnavimo, buvo patvirtinta karaliene. 40-metė karalienė iki šios santuokos buvo karališkosios sargybos vado pavaduotoja. Tarp karališkuosius titulus gavusių šeimos narių buvo 14-metis princas Dipangkornas Rašmidžotis, karaliaus sūnus iš trečiosios santuokos. Karalius turėjo dar šešis vaikus, įskaitant keturis sūnus, kuriuos pagimdė dvi ankstesnės žmonos.

## Šaltiniai

## Nuorodos

* Sąrašas:Tailando valdovai
* Karūnuotasis Tailando karalius pasirodė žmonėms įspūdingoje procesijoje
Latvijos vyrų rankinio rinktinė

**Latvijos vyrų rankinio rinktinė** – komanda, atstovaujanti Latvijai tarptautinėse rankinio varžybose. Rinktinės sudėtį ir veiklą koordinuoja Latvijos rankinio federacija.

## Dalyvavimas čempionatuose

### Europos čempionatas

### Pasaulio čempionatas

### Olimpinės žaidynės

## Nuorodos
* Oficiali svetainė
SpaceX Dragon 2

**Dragon 2** – privatus, pilotuojamas, daugkartinio naudojimo kosminis laivas, sukurtas įmonėje „SpaceX“ pagal NASA programą „Commercial Crew Development“ (CCDev), skirtas įgulų iki 7 astronautų skraidinimui į Tarptautinę kosminę stotį (TKS) ir grąžinimui į Žemę. „Dragon 2“ iškeliamas į orbitą dvipakope vidutinių krovinių raketa „Falcon 9“ iš paleidimo aikštelės LC-39A Kenedžio kosminių skrydžių centre. 

„Dragon 2“ erdvėlaivio krovininę versiją planuojama naudoti kroviniams pristatyti į TKS, pradedant antruoju Komercinių išteklių tiekimo paslaugų teikimo programos etapu, pakeičiančiu pirmajame programos etape naudojamą krovininį laivą „Dragon 1“. „Dragon 2“ erdvėlaivio pilotuojamos („**Crew Dragon**“) ir krovininės versijos („**Cargo Dragon**“) panašios, tik pilotuojamoje įdiegtos papildomos avarinės gelbėjimo, gyvybės palaikymo sistemos, informacijos ekranai ir valdikliai, leidžiantys pilotui prireikus įjungti rankinį valdymą.

Pirmą kartą laivą 2014 m. gegužės 30 d. pristatė Elon Musk. 2018 m. buvo planuojama „Dragon 2“ panaudoti skrydžiams su kosmoso turistais aplink Mėnulį, aparatą iškeliant raketa „Falcon Heavy“, tačiau kompanija „SpaceX“ galiausiai atsisakė sertifikuoti „Falcon Heavy“ raketą pilotuojamiems skrydžiams daugkartinės sistemos SpaceX Starship naudai.

2019 m. kovo 2 d. įvyko pirmas bepilotis demonstracinis skrydis. 

Skrydis su astronautais Douglasu Geraldu Hurley ir Robertu Luisu Behnkenu po kelių atidėjimų įvykdytas 2020 m. gegužės 30 d. 2020 m. gegužės 31 d. 17:16 (Lietuvos laiku) astronautai prisišvartavo prie TKS, tai buvo pirmas kartas, kai iš JAV į TKS pakilo astronautai nuo 2011 m. Space Shuttle misijos. Be to, tai – pirmasis pilotuojamas kosminis skrydis, surengtas privačios bendrovės.

Taip pat Dragon 2 erdvėlaiviai gali būti restauruoti ir panaudoti daug kartų.

## Kosminių laivų sąrašas

## Šaltiniai
Šaminis (Ignalinos r., Linkmenų sen.)

**Šaminis** – ežeras Lietuvoje, Ignalinos rajone, 4,5 km į šiaurės vakarus nuo Ginučių. Ežero ilgis iš šiaurės vakarų į pietryčius – 0,38 km, plotis – iki 0,28 km. Altitudė 151 m. Šiaurinis krantas aukštas, kiti – žemesni, sausi, apaugę medžiais ir krūmais. Iš šiaurės prieina Pastovių miškas, pietinėje pakrantėje plyti pievos, dirbamos žemės ploteliai. Pietryčiuose išteka upelis link Pakaso ežero intako Tauragnos (Žeimenos upės baseinas). Prie ežero įsikūręs Stripeikių kaimas.

## Šaltiniai
Šiekštelis (Ignalinos r.)

**Šiekštelis** – ežeras Lietuvoje, Ignalinos rajone, 2 km į šiaurės vakarus nuo Ginučių, Šiliniškės miške. Ežero ilgis iš šiaurės į pietus – 0,27 km, plotis – iki 0,08 km. Altitudė 143,5 m. Krantai žemi, sausi, ištisai apaugę medžiais. Pakrantės kalvotos. Rytuose išteka upelis link Lydekinės (Ilgaičio) ežero (Almajo ežero baseinas).

## Šaltiniai
Jurijus Veklenko

**Jurijus Veklenko** (g. 1990 m. liepos 6 d. Klaipėdoje) – Lietuvos dainininkas, 2019 m. „Eurovizijos“ dainų konkurso, vykusio Tel Avive, dalyvis. Konkurso antrajame pusfinalyje atliko kūrinį „Run With The Lions“,  surinko 93 taškus ir užėmė 11 vietą, todėl į finalą nepateko.

## Biografija

J. Veklenko baigė rekreacijos ir turizmo studijas Klaipėdos universitete. Persikėlęs gyventi į Vilnių, iš pradžių įsidarbino skambučių centro operatoriumi, o netrukus – tarptautinės kompanijos biure IT specialistu.

Jurijui muzika yra hobis. Jis taip pat dalyvavo Lietuvos muzikos projektuose, tokiuose kaip „Dainuoju Lietuvą“, „Lietuvos talentai“, ankstesniuose nacionaliniuose Eurovizijos dainų konkursuose.

## Diskografija

### Studijiniai albumai

### Singlai

## Išnašos
Antano Miškinio literatūrinė premija

**Antano Miškinio literatūrinė premija**, 2003 m. įsteigta Utenos rajono savivaldybės, kasmet skiriama už geriausią naują poezijos knygą, išleistą per praėjusius dvejus metus, kurioje ryški aukštaitiška dvasia,  atspindimi Aukštaitijos regiono etniniai motyvai, tradicijos ir istorinė atmintis. Premijos laureato apdovanojimo iškilmės vyksta per Antanines Antano Miškinio gimtinėje Juknėnuose.

## Laureatai

* 2003 m. Petras Panavas  už rinktinę „Ateini, praeini, nueini“. 
* 2004 m. Jonas Strielkūnas už eilėraščių knygą ,,Ligi dvyliktos“. 
* 2005 m. Henrikas Čigriejus už poezijos rinktinę „Vieversiui ir kraujažolei“. 
* 2006 m. Vytautas Kaziela už poezijos rinktinę „Kas nebus pralaimėta“.
* 2007 m. Valdemaras Kukulas už eilėraščių knygą „Judas taipogi danguj“. 
* 2008 m. Vytautas Skripka už eilėraščių knygą „Mažoji rinktinė“. 
* 2009 m. Vladas Braziūnas už eilėraščių knygas „Priedainė“  ir „Saula prė laidos“.
* 2010 m. Regina Katinaitė-Lumpickienė už eilėraščių knygą aukštaičių tarme “Paraič nama“. 
* 2011 m. Algimantas Baltakis už lyrikos rinktinę „Antakalnio vigilijos“.
* 2012 m. Marius Burokas už eilėraščių knygą „Išmokau nebūti“. 
* 2013 m. Alis Balbierius už poezijos knygą „Skaidrumos“.
* 2014 m. Gintaras Bleizgys už poezijos knygą „Sodas“.
* 2015 m. Rūta Mikulėnaitė-Jonuškienė už poezijos knygą „Papartynų aitvaras“.
* 2016 m. Alvydas Katinas už poezijos knygą „Vaikšto vienas“.
* 2017 m. Viktoras Rudžianskas už poezijos knygą „Juodoji dėžutė“.
* 2018 m. Antanas A. Jonynas už rinktinę „Šermukšnis. Pylimo gatvė“.
* 2019 m. Rimvydas Stankevičius už poezijos knygą „Šermuonėlių mantija“.
* 2020 m. Agnė Žagrakalytė už poezijos knygą „Bu bu itis (Alisa Meler išeina pro duris)“.
* 2021 m. Dovilė Zelčiūtė už poezijos knygą „Šokiai Vilniaus gatvėje“.
* 2022 m. Ieva Rudžianskaitė už poezijos knygą „Iš gervių“.
* 2023 m. Tomas Vyšniauskas už poezijos knygą „Vokais išvirkščiais“.
* 2024 m. Antanas Šimkus – už poezijos knygą „Vakaras dega“.
* 2025 m. Birutė Jonuškaitė – už poezijos knygą „Esamoji“.

## Šaltiniai

## Nuorodos
*  Antano Miškinio literatūrinės premijos laureatai, ''kulturautenoje.lt''
Taramas (Ignalinos r., Kazitiškio sen.)

**Taramas** – ežeras Lietuvoje, Ignalinos rajone, 5 km į šiaurę nuo Kazitiškio. Ežero ilgis iš šiaurės į pietus – 0,7 km, plotis – iki 0,16 km. Altitudė 161 m. Krantai aukštoki, sausi, daugiausia apaugę medžiais. Ežerą supa Kazitiškio miškas, o šiaurrytinėje pakrantėje plyti pievos, įsikūręs nebegyvenamas Tarlokiškės viensėdis. Iš šiaurės į pietus ežerą prateka Svetyčios intakas Notrynė (Dysnų ežero baseinas). Vakarine pakrante eina kelias .

## Šaltiniai
Tuolas

**Tuolas** – ežeras Lietuvoje, Ignalinos rajone, 8 km į pietus nuo Ignalinos. Ežero ilgis iš pietvakarių į šiaurės rytus – 0,76 km, plotis – iki 0,31 km. Altitudė 150,8 m. Krantai apaugę medžiais ir krūmais, neaukšti, tik vakarinis krantas aukštas. Ežerą supa Nastazavo miškas, vietomis yra įsiterpę dirbami laukai ir pievos. Šiaurės vakaruose išteka Tuolos upelis link Vajuonio ežero (Žeimenos upės baseinas). Prie ežero įsikūrę Leileikų, Žydelių ir Nastazavo kaimai. Veikia kaimo turizmo sodyba.

Ežerėvardis bandomas lyginti su  („beragis, baužas“).

## Šaltiniai
Peachtree Road

**„Peachtree Road“** – dvidešimt septintasis studijinis britų atlikėjo Elton John albumas, išleistas 2004 m. lapkričio 9 d. Toks albumui pavadinimas buvo suteiktas dėl vienų Eltono namų, esančių Atlantoje, Peachtree Road (JAV). Tai vienintelis albumas, kuriame vieninteliu prodiuseriu yra įvardijamas pats Eltonas Džonas.

## Dainų sąrašas
Visas dainas parašė Elton John ir Bernie Taupin.

# „Weight of the World“ – 3:58
# „Porch Swing in Tupelo“ – 4:38
# „Answer in the Sky“ – 4:03
# „Turn the Lights Out When You Leave“ – 5:02
# „My Elusive Drug“ – 4:12
# „They Call Her the Cat“ – 4:27
# „Freaks in Love“ – 4:32
# „All That I'm Allowed“ – 4:52
# „I Stop and I Breathe“ – 3:39
# „Too Many Tears“ – 4:14
# „It's Getting Dark in Here“ – 3:50
# „I Can't Keep This from You“ – 4:34

8-ta daina buvo pavadinta „All That I'm Allowed“ 2004 m. originaliame leidime, bet „All That I'm Allowed (I'm Thankful)“ 2005 m. išplėstiniame leidime.

### Papildomi įrašai

# „The Letter“ (žodžiai: Lee Hall) – 2:33
# „Merry Christmas Maggie Thatcher“ (žodžiai: Hall) – 3:38
# „Electricity“ (žodžiai: Hall) – 3:29

### Papildomas DVD (2005 leidimas)
Viskas įrašyta koncerto metu Tabernakulyje, Atlantoje (2004 m. lapkritį).

# „Weight of the World“
# „Porch Swing in Tupelo“
# „Answer in the Sky“
# „Turn the Lights Out When You Leave“
# „My Elusive Drug“
# „They Call Her the Cat“
# „Freaks in Love“
# „All That I'm Allowed“
# „I Can't Keep This from You“
Revolut

**Revolut Ltd.** – finansinių technologijų įmonė, elektroninių pinigų įstaiga, registruota ir reguliuojama Jungtinėje Karalystėje. Europos Sąjungoje ir Europos ekonominėje erdvėje veikia per Lietuvoje įregistruotas antrines įmones „Revolut Bank“ (bankas), „Revolut Securities“ (finansų maklerio įmonė). Vertingiausias startuolis JK, vertinamas 33 mlrd. JAV dolerių, tuo pačiu ir vienas didžiausių vienaragių pasaulyje.

Ji teikia bankininkystės paslaugas, įskaitant išankstinio mokėjimo korteles („MasterCard“, „Visa“, derinamas su „Apple Pay“, „Google Pay“ paslaugomis), valiutų keitimą, operacijas su kriptovaliutomis, akcijomis. 

„Revolut“ mobilioji programėlė palaiko sąskaitų apmokėjimą, bankomato paslaugas, išsiimant daugiau kaip 120 valiutų ir išsiunčiant 29 valiutas tiesiogiai iš programėlės. Ji taip pat suteikia klientams prieigą prie kriptovaliutų, tokių kaip bitcoin, ethereum kriptovaliutų platformos, keičiant į 25 fiduciarines valiutas arba iš jų; tačiau kriptovaliutos programėlėje lieka užrakintos ir negali būti perkeltos į kitą kriptovaliutų piniginę.

2015 m. startuolį įsteigė Nikolajus Storonskis ir Vladas Jacenko. Viešojoje erdvėje buvo iškilę nevienareikšmių vertinimų dėl netradicinės įmonės struktūros ir veiklos saugumo, jos vadovo Storonskio sąsajų su Rusijos „Gazprom“.

## Lietuvoje

2017 m. liepos 19 d. įregistruotas juridinis asmuo „Revolut Technologies“ UAB, vėliau jo oficialus pavadinimas pakeistas į „Revolut Bank“ UAB. 2018 m. spalio 25 d. įregistruotas juridinis asmuo „Revolut Payments“ UAB. 2018 m. Lietuvoje suteiktos elektroninių pinigų įstaigos licencija UAB „Revolut Payments“ ir specializuoto banko licencija UAB „Revolut Bank“ įmonėms. Specializuoto banko licenciją iš Europos centrinio banko, tarpininkaujant Lietuvos bankui, ji gavo 2018 m. pabaigoje. Lietuvoje licencijuota „Revolut“ grupės elektroninių pinigų įstaiga „Revolut Payments“ gavo leidimą reorganizuoti įmonę prijungiant prie „Revolut Bank“. 2021 m. pabaigoje jam suteikta banko licencija. 2021 m. birželį įregistruota UAB „Revolut Securities“, kuriai suteikta finansų maklerio licencija.

## Šaltiniai

## Nuorodos

* Oficiali svetainė
Miuncheno saugumo konferencija

**Miuncheno saugumo konferencija** (, ) – kasmetinis tarptautinis renginys, vykstantis  Miunchene, Bavarijoje, skirtas saugumo politikos aktualijoms, iš viso pasaulio sutraukiantis šimtus aukščiausio rango dalyvių – prezidentų, premjerų, parlamentarų, užsienio reikalų ir gynybos ministrų, tyrimo centrų vadovų, gynybos pramonės atstovų. Konferencija paprastai pravedama vasario mėnesį, ji išlieka pasaulyje didžiausiu šios srities renginiu. Pastaraisiais metais konferencijoje aptariami Transatlantiniai santykiai, tvyranti įtampa tarp Rusijos ir Vakarų, Artimųjų Rytų krizės, „Brexit“ ir kt. 

## Istorija

Pirmoji Miuncheno saugumo konferencija įvyko 1963 m. Miunchene. Ji surengta vokiečių antinacistinio judėjimo aktyvisto Ewald-Heinrich von Kleist (1922–2013), buvusio vermachto karininko iš Claus Schenk Graf von Stauffenberg aplinkos, iniciatyva. Jis siekė, kad ateityje būtų išvengta karinių konfliktų, tokių kaip Antrasis pasaulinis karas, todėl subūrė saugumo politikos vadovus ir ekspertus. Pirmasis susitikimas apsiribojo maždaug 60 dalyvių, tarp jų buvo Helmut Schmidt ir Henry Kissinger. Von Kleist vadovavo susitikimams iki 1997 m. Per pirmuosius 30 metų forumo dalyviais buvo NATO šalių kariniai ir politiniai lyderiai, politologai, žiniasklaidos atstovai. Po 1990 m. konferencijose pradėjo dalyvauti Rusijos ir kitų Rytų Europos šalių atstovai, Kinija, Indija, Japonija.

Miuncheno saugumo konferencija buvo atšaukta du kartus: 1991 m. dėl kilusio Persijos įlankos karo ir 1997 m., kai von Kleist išėjo į pensiją.

## Galerija


Msc2012 20120204 566 Clinton Hillary-Yanukovych Viktor Frank Plitt.jpg|Hillary Clinton ir Viktoras Janukovičius, 2012 m. 
SCHEL NightOwl Al Khatib1 02.JPG|Sirijos opozicijos lyderis Moazas al-Hatibas, 2013 m.
MSC 2014 Klychko-Kerry-Yatsenyuk Mueller MSC2014.jpg|John Kerry su Ukrainos opozicijos atstovais, 2014 m.
Arnold Schwarzenegger February 2015.jpg|Arnold Schwarzenegger, 2015 m.
Bill Gates MSC 2017.jpg|Bill Gates, 2017 m.
Angela Merkel MSC 2019.jpg|Angela Merkel, 2019 m.
Siko Demo 2019 8977.jpg|Protesto demonstracija Miunchene, 2019 m.


## Šaltiniai

## Nuorodos

* Oficiali svetainė
Varnys

**Varnys** – ežeras Lietuvoje, Ignalinos rajone, Vidiškių kaimo pietiniame pakraštyje. Ežero ilgis iš pietvakarių į šiaurės rytus – 0,75 km, plotis – iki 0,22 km. Altitudė 160,2 m. Krantai aukšti, ištisai apaugę medžiais – ežerą supa Vidiškių miškas, tik šiaurrytinėje pakrantėje įsikūrusi buvusio Vidiškių dvaro sodyba su parku, yra įrengta poilsiavietė. Pietvakariuose išteka Dringio ežero intakas Palaukinis (Žeimenos upės baseinas).

## Šaltiniai
Chang'e 4

**Chang’e 4** () – Kinijoje sukurtas kosminis zondas, skirtas Mėnulio ir kosminės erdvės tyrinėjimams. 2019 m. sausio 3 d. šis zondas pateko į kosmonautikos istoriją – jis buvo pirmas žmogaus pagamintas objektas, sėkmingai nusileidęs Mėnulio nematomoje pusėje. 

„Chang’e 4“ susideda iš nusileidimo modulio ir mėnuleigio „Yutu 2“. Nusileidimo modulio masė – 1 200 kg, mėnuleigio masė – 140 kg, jo išmatavimai – 1,5 × 1,0 × 1,0 m. Numatytas veikimo laikas – mažiausiai trys mėnesiai.

## Misija

Chang’e 4 yra Kinijos Mėnulio tyrimų programos dalis, tęsianti „Chang'e 3“ misijos veiklą, kurios metu 2013 m. pabaigoje į Žemės palydovą buvo nugabentas mėnuleigis „Yutu“. Jis dvejus metus bei septynis mėnesius – gerokai ilgiau nei planuota – tyrinėjo Mėnulio paviršių. Po „Chang’e 4“ misijos Kinija  planuoja nusiųsti mėnuleigį „Chang'e 5“, kuris paimtų ir pargabentų į Žemę grunto mėginių.

Kinų zondas „Chang’e 4“ buvo paleistas 2018 m. gruodžio 7 d. su „Long March 3B“ raketa iš Kinijos pietvakariuose esančio Sičuano palydovų leidimo centro. Zondas nusileido Von Kármán krateryje Pietų ašigalio-Eitkeno baseino rytiniame pakraštyje, iš kur atsiuntė apylinkių nuotrauką. Ryšiui su valdymo centru Žemėje palaikyti naudojamas orbitinis palydovas „Queqiao“, kuris iš anksto, gegužės 21 d., buvo pristaytas į Lagranžo tašką L2. Priešingai, nei į Žemę nuolat atgręžtoje pusėje, kur esama daug nusileidimui tinkamų lygumų, zondas nutūpė regione, pasižyminčiame itin kalnuotu ir raižytu paviršiumi. Be to, čia jis patyrė -190 °C aplinkos temperatūros poveikį. 

Per šią misiją suplanuota atlikti įvairius eksperimentus. Tarp jų – žemo dažnio radijo bangų astronominiai tyrimai, kuriuos patogu atlikti iš Mėnulio nematomosios pusės, nes joje nepasireiškia iš Žemės sklindantys trikdžiai. Taip pat atliekama nusileidimo rajono topografija, tiriami vietos mineralai, matuojama spinduliuotė. Numatyta nejudraus zondo konteineryje sudaiginti augalų sėklų ir atlikti fotosintezės bandymus bei išauginti iš kiaušinėlių šilkverpių lervų.

## Šaltiniai

## Nuorodos

* China's Chang'e-4 mission lands on Moon's far side, snaps first image „Astronomy“
* [The scientific objectives and payloads of Chang'E4 mission](http://epizodsspace.airbase.ru/bibl/inostr-yazyki/planetary-and-space-science/2018/Jia_et_al_The_Chang-E-4_Mission_Planetary_and_Space_Science_in_press_(2017).pdf)
Serbijos vyrų vandensvydžio rinktinė

**Serbijos vyrų vandensvydžio rinktinė** – nacionalinė komanda, kuri atstovauja Serbijai oficialiose vandensvydžio varžybose. Rinktinės sudėtį ir veiklą koordinuoja Serbijos vandensvydžio asociacija.

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
* Oficiali svetainė
Vėlykštis

**Vėlykštis** – ežeras Lietuvoje, Ignalinos rajone, 4 km į pietryčius nuo Ignalinos. Ežero ilgis iš šiaurės į pietus – 0,92 km, plotis – iki 0,24 km. Altitudė 192,3 m. Kranto linija labai vingiuota, iš vakarų yra giliai įsiterpęs pusiasalis. Krantai aukšti, beveik ištisai apaugę medžiais – ežerą supa Kalviasalio miškas. Iš pietų į vakarus ežerą prateka Laukojo ežero intakas Rudinė (Žeimenos upės baseinas). Šalia įsikūrę Zuikiškės ir Bėčionių kaimai.

## Šaltiniai
Velniadvario ežeras

**Velniadvario ežeras** – ežeras Lietuvoje, Ignalinos rajone, 3,5 km į šiaurės vakarus nuo Vidiškių, Smėlynės miške. Ežero ilgis iš šiaurės į pietus – 0,21 km, plotis – iki 0,19 km. Altitudė 167,9 m. Krantai žemi, plačiai užpelkėję – aplink ežerą plyti ~ 13 ha dydžio miškinga Balteniškės pelkė. Ežeras nenutekantis, priklauso Dringio ežero intako Švoginos baseinui. Šiaurinėje ežero pakrantėje yra įrengta poilsiavietė.

## Šaltiniai
Velniūkštis

**Velniūkštis** arba **Dumblis** – ežeras Lietuvoje, Ignalinos rajone, 3 km į pietryčius nuo Ginučių, 0,2 km į šiaurės rytus nuo Asalnykščio ežero, Linkmenų miške. Ežeras netaisyklingos V raidės formos, ilgis šiaurės vakarų-pietryčių-šiaurės rytų kryptimi – 0,34 km, plotis – iki 0,16 km. Altitudė 139,6 m. Krantai aukšti, tik vakarinis krantas žemesnis, ištisai apaugę medžiais. Ežeras nenutekantis, priklauso Asalnykščio ežero baseinui (Žeimenos upės baseinas). Į pietus įsikūręs Puziniškio kaimas.

## Šaltiniai
Talino zoologijos sodas

**Talino zoologijos sodas** () – zoologijos sodas, veikiantis Estijoje, Taline, Veskimetsos mikrorajone. Jis užima 89 ha teritoriją, 2012 m. duomenimis, turėjo 548 rūšių ir porūšių gyvūnijos atstovų, per 13 tūkst. gyvūnų, kasmet sodą aplankė iki 334 tūkst. lankytojų. 

## Istorija

1937 m. Helsinkyje pasaulio čempionų titulą laimėjo Estijos snaiperių šaulių komanda. Jie su savimi parsivežė dovanotą jauną lūšį, pavadintą Illu. Ji tapo pirmuoju eksponatu zoologijos sode, kuris buvo oficialiai atidarytas 1939 m. rugpjūčio 25 d. Vėliau šio gyvūno atvaizdas buvo įdėtas oficialioje zoologijos sodo emblemoje. 

Zoologijos sodas kūrėsi Talino Kadriorgo parko pakraštyje. 1940 m. Estija buvo okupuota ir prijungta prie Sovietų Sąjungos, todėl teko atidėti suplanuotą zoologijos sodo plėtrą. 1983 m. jis buvo iškeltas į 89 hektarų teritoriją Veskimetsos mikrorajone. 

## Ekspozicija

Talino zoologijos sode yra viena didžiausių pasaulyje kalnų ožių ir avinų kolekcija, didelė erelių ir pelėdų rūšių įvairovė. Sode įrengtos dvi tropikų buveinės, kuriose laikomi krokodilai ir kiti ropliai, taip pat žuvys, egzotiški paukščiai, marmozetės, šimpanzės ir mangustos.

Dramblių buveinė įrengta 1989 m. minint zoologijos sodo 50-metį. Jame gyvena gyvatės, afrikiniai drambliai, mažieji hipopotamai, šarvuočiai ir graužikai.

Nuo 2004 m. veikia alpinariumas, kuriame lankytojai gali pamatyti kalninius avinus ir ožius, snieginius leopardus. 

Vidurinės Azijos kompleksas buvo pastatytas 2002 m. Čia įkurdinti tokie gyvūnai, kaip Prževalskio arkliai, dvikupriai kupranugariai, stumbrai, jakai ir hienos. Netoli šio komplekso gyvena fazaniniai paukščiai, ežerėliuose plaukioja antys, gulbės, pelikanai ir daugelis kitų vandens paukščių.

Ant plėšriųjų paukščių uolos gyvena įvairių rūšių ereliai, grifai ir pelėdos, tarp jų galima išvysti kilnųjį erelį, baltapetį jūrinį erelį, paprastąją liepsnotąją pelėdą.

Talino zoologijos sodas sėkmingai augino ir veisė daugelį gyvūnų, įskaitant amūrinį leopardą, ilgauodegį goralą, baltapetį jūrinį erelį, juoduosius raganosius ir snieginius leopardus. 

Sodas toliau plečia ir atnaujina meškų, vilkų, tigrų ir kitų gyvūnų būstus, nes jie dar gyvena senuose pastatuose, kurie anksčiau priklausė kariuomenei. Šiuo metu zoologijos sode vykdoma didelė modernizavimo programa, atnaujinanti patalpas.

Talino zoologijos sodas yra įsitraukęs į nykstančių europinių audinių išsaugojimo programą.

## Incidentai

2007 m. pabaigoje iš narvo ištrūko poliarinis lokys, kurį teko gaudant užmigdyti trankviliantais.

2004 m. liepos mėn. zoologijos sodo teritorijoje po jo uždarymo per neapsižiūrėjimą pasiliko neblaivus lankytojas. Jis pabudęs prisiartino prie poliarinio lokio voljero, per grotas bandė jį pašerti. Tačiau žvėris griebė už rankos, ir tik nelaimėlio šauksmą išgirdę apsaugininkai atskubėję jam suteikė pagalbą. Nors nukentėjusiam buvo atlikta operacija, tačiau jis neteko rankos.

## Nuotraukos

Vaizdas:Baltasis lokys talino zoo.jpg|Baltasis lokys
Vaizdas:Vakarinis Talino zoo įėjimas 2025.jpg|vakarinis įėjimas į zoologijos sodą  2025 m.


## Šaltiniai

## Nuorodos

* Oficiali svetainė
2019–2020 m. UEFA čempionų lyga

**2019–2020 m. UEFA čempionų lyga** – 29-asis UEFA čempionų lygos turnyras (65-asis skaičiuojant nuo UEFA čempionų taurės). 

Turnyras prasidėjo 2019 m. birželio 25 d. kvalifikacinėmis rungtynėmis ir turėjo baigtis 2020 m. gegužės 30 d. finalo rungtynėmis Stambule, bet dėl koronaviruso pandemijos ketvirtfinaliai, pusfinaliai ir finalas bus žaidžiami Lisabonoje, Portugalijoje.

Čempionų titulą gina Liverpool komanda.

## Atrankos varžybos

### Pirminė atranka
* 2019 m. birželio 25-28 dienomis vyko pirminės atrankos varžybos, kurių nugalėtojai pateko į pirmąjį atrankos ratą.
* Iš pradžių komandos žaidė pusfinalio rungtynėse. Jų nugalėtojai pateko į finalą.
* Finalo nugalėtojas iškovojo kelialapį į kitą etapą (1Q, pirmą etapą).
* Į kitą etapą pateko Feronikeli, kurie nugalėjo varžovus finalo rungtynėse.

#### Pusfinalio rungtynės
------------

* *[[FC Santa Coloma]] pateko į finalą.*
----
----

* *[[KF Feronikeli|Feronikeli]] pateko į finalą.*
-------

#### Finalo rungtynės
-------

* *Į kitą etapą pateko [[KF Feronikeli|Feronikeli]]*.
-------------------

### Pirmasis atrankos etapas
Pirmos rungtynės buvo žaidžiamos liepos 9-10 dienomis, antrosios - liepos 16-17 d.

|}

#### [[FK Sūduva]] pasirodymas atrankoje
----

---------------
----

--------------------

### Antrasis atrankos etapas
Pirmosios rungtynės bus žaidžiamos liepos 23-24, antrosios – liepos 30-31 dienomis.

|+Čempionų kelias

|}

|+Lygos kelias

|}

### Trečiasis atrankos etapas

Pirmosios rungtynės bus žaidžiamos rugpjūčio 6-7, antrosios – rugpjūčio 13 d.

|+Čempionų kelias

|}

|+Lygos kelias

|}

### Ketvirtasis atrankos etapas

Pirmos rungtynės bus žaidžiamos rugpjūčio 20–21 d., antrosios – 27–28 d.

|+Čempionų kelias

|}

|+Lygos kelias

|}

## Grupių varžybos
### A grupė

### B grupė

### C grupė

### D grupė

### E grupė

### F grupė

### G grupė

### H grupė

## Aštunfinaliai

|}

## Ketvirtfinaliai

## Pusfinaliai

## Finalas

## Taip pat žiūrėkite
* UEFA Europos lyga 2019–2020 m.

## Išnašos

## Nuorodos
* UEFA informacija
* RSSSF duomenys
Rathajatra

**Rathajatra** ( „ratų kelionė“) – hinduistinė šventė, kurios metu dievybių atvaizdai (mūrčiai) iškilminga procesija gabenami gatvėmis. Atvaizdai gabenami tam tyčia suręstais puošniais vežimais (*ratha*- „ratais“) ir yra traukiami maldininkų.

Rathajatros tradicija visų pirma susijusi su vaišnavimu, ypač Džaganathos kultu Orisoje ir kitur rytų Indijoje. Žymiausia yra Purio rathajatra, vykstanti vidurvasarį (ašadhos mėnesį). Procesijoje traukiamas ne tik Džaghanatho mūrčio vežimas, bet ir jo palydovų – brolio Balabhadros ir sesers Subhadros. Kita žymi rathajatra vyksta Bengalijoje, Šryrampuro kvartale Maheše. Ji taip pat skirta Džaganatho garbei. Mažesnesnės Džaganatho rathajatros vyksta daug kur kitur Orisoje, Vakarų Bengalijoje, Bangladeše. Panašios rathajatros vietomis rengiamos Šivos, džanų tyrthankarų, nepalių dievybių garbei.

Kadangi Džaganatha laikomas vienu iš Krišnos pavidalų, jo rathajatros tradiciją yra perėmusi Tarptautinė Krišnos sąmonės organizacija. Krišnaitai įvairiuose pasaulio miestuose rengia rathajatras. Lietuvos krišnaitai jas rengia Vilniuje, Kaune, Šiauliuose, Mažeikiuose, Palangoje, Kėdainiuose.

## Šaltiniai
Vienavalkšnis

**Vienavalkšnis** – ežeras Lietuvoje, Ignalinos rajone, 3,5 km į pietus nuo Linkmenų, Palabažio miške. Ežero ilgis iš vakarų į rytus – 0,37 km, plotis – iki 0,16 km. Altitudė 151,1 m. Vakarinis ir šiaurinis krantai aukšti, pietinis ir rytinis – žemi. Krantai ištisai apaugę medžiais. Ežeras nenutekantis, priklauso Ūsių ežero baseinui (Žeimenos upės baseinas).

## Šaltiniai
Toronto zoologijos sodas

**Toronto zoologijos sodas** () – zoologijos sodas, esantis Kanadoje, Toronte. Šis zoologijos sodas užima 287 ha, todėl Toronto zoologijos sodas yra didžiausias Kanadoje. Jis yra suskirstytas į septynis zoogeografinius regionus: Indomalaizijos, Afrikos, Amerikos, Tundros, Australazijos, Eurazijos ir Kanados. 

Kai kurie gyvūnai yra apgyvendinti paviljonuose arba lauke, siekiant sukelti natūralumo įspūdį. Toronto zoologijos sodas turi vieną iš taksonomiškai įvairiausių gyvūnų kolekcijų bet kuriame zoologijos sode; šiuo metu Toronto zoologijos sode gyvena daugiau kaip 5 000 gyvūnų (įskaitant bestuburius ir žuvis), yra daugiau kaip 500 rūšių.

Zoologijos sodas priklauso Toronto miesto valdžiai. Pradėtas kurti pramonininko Hju Kroterso 1966 m., kai jis tapo pirmuoju Toronto zoologijos draugijos pirmininku. 1974 m. rugpjūčio 15 d. buvo atidarytas zoologijos sodas.

## Šaltiniai
Mažasis Sent Vinsentas

**Mažasis Sent Vinsentas** () – maža sala Grenadinų salyne, 64 km į pietus nuo Sent Vinsento (Sent Vinsentas ir Grenadinai). Plotas – 0,52 km². Ši sala yra labiausiai nutolusi į pietus Sent Vinsento ir Grenadinų sala. Įrengti kotedžai, vilos, nardymo centras. Sala privati, priklauso Filui Stefensonui ir Robinui Patersonui.
Saparua

**Saparua** () – Molukų salyno sala, esanti į rytus nuo Ambono ir priklausanti Indonezijai. 32 tūkst. gyventojų (2010 m.), plotas – 168,1 km². Salos pietuose yra uostas. Yra 17 kaimelių, didžiausi – Saparua, Tuhaha, Nolutas.

Vietiniai gyventojai vartoja saparujiečių kalbą, taip pat kalbama indoneziečių kalba.

## Galerija

File:Ambon and Lease Islands (Uliasers) en.png|Saparua ir aplinkinių salų žemėlapis
File:Saparua from Duurstede Fort.jpg|Salos reginys
File:Duurstede Fort, Saparua, Ambon - Indonesia.jpg|Durstedės tvirtovė
File:Duurstede Fort - Inside.jpg|Durstedės tvirtovė
Chanabadas (Afganistanas)

**Chanabadas** () – miestas Afganistano šiaurės rytuose, Kundūzo provincijoje, netoli sienos su Tadžikija, Chanabado upės slėnio rytiniame krante. Miesto rytinė pusė apsupta kalvomis.

2016 m. rugpjūčio 22 d. Afganistano pajėgos perėmė Chanabadą iš talibų.

## Šaltiniai
Družkivka

**Družkivka** (, ) – miestas rytų Ukrainoje, Donecko srityje, 66 km į šiaurę nuo Donecko, tuoj į pietus nuo Kramatorsko, jo aglomeracijoje. Ties miestu į Kazenyj Torecį įteka Krivyj Torecis. Yra geležinkelio stotis, plentai į Kramatorską, Bilickę, Kostiantynivką. Mašinų gamybos ir metalo apdirbimo, porceliano, maisto pramonė, apylinkėse kasamas molis. Mieste įrengtas tramvajus. Družkivkos apylinkėse yra suakmenėjusių karbono laikmečio medžių parkas.

2001 m. 64,4 % miesto gyventojų užsirašė ukrainiečiais, 32,16 % – rusais.

## Istorija

Družkivka šaltiniuose minima nuo 1781 m. Statant geležinkelį 1870m. įrengta stotis, prie kurios išaugo darbininkų gyvenvietė. Nuo XIX a. pab. pradėta vystyti pramonė. 1938 m. suteiktas miesto statusas.

2014 m. miestą trumpam buvo užėmę Donbaso sukilėliai.

## Šaltiniai
Dublianai

**Dublianai** () – miestas vakarų Ukrainoje, Lvovo srityje, 7 km į šiaurę nuo Lvovo. Šalia miesto yra Dublianų–Lvovo geležinkelio stotis. Maisto pramonė. Veikia Lvovo nacionalinis žemės ūkio universitetas su bandomuoju ūkiu ir dendroparku. Miestas garsėja tradicinių kalėdinių žvaigždžių gamybos tradicija.

## Istorija
Dublianai istoriniuose šaltinuose minimi nuo XV a. vid. 1856 m. čia įkurta žemės ūkio mokykla, kuri vėliau išaugo į universitetą. Miesto teisės suteiktos 1978 m.

## Šaltiniai
Dubovka

**Dubovka** gali reikšti:

* Dubovka – buvęs kaimas Joniškio rajone;
* Dubovka – buvęs kaimas Zarasų rajone;
* Dubovka – miestas Rusijoje, Volgogrado srityje;
* Dubovka – miesto tipo gyvenvietė Rusijoje, Tulos srityje;
* Dubovka – dažnas kaimų ir upelių vardas Rusijoje, Gudijoje, Ukrainoje, Čekijoje.
Dubovka (Rusija)

**Dubovka** () – miestas Rusijoje, Volgogrado srityje, 50 km į šiaurę nuo Volgogrado, Volgogrado tvenkinio vakarinėje pakrantėje; rajono centras. Pro miestą eina Volgogrado–Saratovo plentas. Įrengta prieplauka. Maisto (duonos, mėsos, mineralinio vandens, konditerijos), statybinių medžiagų, kartono pramonė.

Mieste yra 3 cerkvės (seniausia – 1796 m. Švč. Dievo Motinos Ėmimo Dangun), išlikusi carinė XIX a. pab. – XX a. pr. architektūra (pirklių namai, krašto muziejus). Auga ąžuolas „Patriarchas“.

## Istorija
Vietovė gyvenama nuo seno. XIII–XV a. netoliese buvo Aukso Ordos miestas Beldžamenas, kurį sugriovė Tamerlanas. XVIII a. Volgos pakrantėse ėmė kurtis kazokai, kurie statė tvirtoves gintis nuo klajoklių antpuolių. 1734 m. įkurta Dubovkos kazokų gyvenvietė. 1774 m. gyventojai prisidėjo prie Jemeliano Pugačiovo sukilimo. 1777 m. dauguma kazokų buvo ištremti. XIX a. pr. Dubovka buvo svarbus prekybinis, pramoninis centras, 1803 m. suteiktas miesto statusas, tačiau kai naujas geležinkelis buvo nutiestas per Caryciną, Dubovkos reikšmė sumenko.

## Šaltiniai
Baku zoologijos sodas

**Baku zoologijos sodas** () – valstybinis zoologijos sodas, veikiantis Azerbaidžano sostinėje Baku. Sodą administruoja Azerbaidžano kultūros ir turizmo ministerija ir Baku miesto administracija. Sodas išsidėstęs 4,25 ha plote. 2010 m. jame buvo laikomi 160 rūšių gyvūnai, iš viso apie 1200 gyvūnų. Zoologijos sodo simboliu laikomas flamingas.

## Istorija

Zoologijos sodas Baku atidarytas 1928 m. tuometiniame Lunačiarskio parke (dabar parkui suteiktas Nizami Ganjavi vardas). 1942 m., po Rostovo zoologijos sodo evakuacijos, Baku buvo įkurtas naujas sodas, atidarytas pasibaigus karui 1945 m. Iki 1958 m. zoologijos sodas buvo įsikūręs nedideliame parke, netoli geležinkelio stoties, kurį vėliau pavadino Iljičiaus zoologijos sodu. 1958 m. sodas buvo perkeltas į Bailovo priemiestį, kur jis buvo įsikūręs iki 1970-ųjų vidurio, kai įvyko žinoma Bailovo nuošliauža, per kurią  žuvo liūtas ir lokys. Šis tragiškas įvykis privertė miesto valdžios institucijas rimtai galvoti apie naują saugią zoologijos sodo vietą, tačiau kol buvo priimtas sprendimas, zoologijos sodas buvo laikinai perkeltas į Razino (dabar Bakikhanovo) kaimą, kur jis gyvavo iki 1985 m. Tuo metu valdžia skyrė sklypą pastatyti naują zoologijos sodą Baku Narimanovo rajone, žiedinio vaikų geležinkelio viduryje. 2010 m. dėl sodo plėtros demontuotas geležinkelis, buvo svarstoma galimybė iškelti patį sodą į naują vietą.

## Naujas projektas

Šalies prezidento Ilhamo Alijevo sprendimu išskirta 230 ha dydžio teritorija ir reikiamos lėšos iš rezervinio fondo pastatyti naujam zoologijos sodui Baku Apšerono rajone, Gobu gyvenvietėje. Jame įsikurs unikalios floros ir faunos rūšys iš visų kontinentų. Šiam tikslui įgyvendinti Azerbaidžano Ekologijos ir gamtos išteklių ministerijoje ir Nacionalinėje mokslų akademijoje suburta darbo grupė, kurioje, be šių organizacijų, yra įvairių mokslo sričių specialistų ir  tyrimų institutų darbuotojų.

## Šaltiniai
Tbilisio zoologijos sodas

**Tbilisio zoologijos sodas** () – zoologijos sodas, veikiantis Gruzijoje, Tbilisio miesto centre, Verės upės (Kuros int.) slėnyje. Įkurtas 1927 m., užima apie 100 ha teritoriją. Jis yra seniausias ir didžiausias šalyje. 

Tbilisio zoologijos sodą labai paveikė 2015 m. birželio 14 d. įvykęs didelis potvynis, dėl ko daugelis jo gyvūnų žuvo ar dingo. Prieš tai zoologijos sode buvo apie 300 rūšių gyvūnų, kilusių iš Kaukazo ir kitų pasaulio regionų.  

## Istorija

Tbilisio zoologijos sodą 1927 m. vasario 10 d. įsteigė Tbilisio miesto taryba. Jį kūrė Gruzijos ir Rusijos specialistų grupė. Zoologijos sodas buvo išplėstas 1930 m. Iš pradžių jį sudarė 4 skyriai: Kaukazo skyrius, TSRS fauna, Egzotiniai gyvūnai ir Žemės ūkio gyvūnai. Zoologijos sodas ypač suklestėjo 1970-aisiais, kai turėjo daugiau nei 1000 gyvūnų ir per metus apsilankydavo daugiau kaip 500 000 lankytojų. Po SSRS griūties, Gruzijai išgyvenant politinę ir ekonominę krizę, sumenkus miesto finansavimui, sodo reikalai tapo ypač prasti po 1990 m. Buvo konstatuota, kad iki 1993 m. sode daug gyvūnų krito iš bado ar sušalo.

Po 2000–ųjų zoologijos sodas pradėjo atsigauti. Jis priklausė Tbilisio savivaldybei, buvo finansuojamas iš miesto biudžeto. 2007 m. lankytojams duris atvėrė jūrinis akvariumas. 2012 m. Tbilisio valdžia nusprendė zoologijos sodą iš centro perkelti prie
Tbilisio marių, didelio dirbtinio ežero miesto rytiniame pakraštyje. Australijos kompanija „Hassell“ parengė poilsio komplekso su zoologijos sodu ir gretimu miško parku projektą. Dėl lėšų trūkumo perkėlimas buvo atidėtas ir zoologijos sodas liko senojoje vietoje.

## Pragaištingas potvynis

2015 m. birželio 14 d. po didelių liūčių ištvinusi Verė suniokojo zoologijos sodą. Katastrofos metu teritorijoje žuvo trys sodo darbuotojai. Dalis gyvūnų žuvo, o išgyvenusieji, pavyzdžiui, hipopotamas, liūtai, tigrai, lokiai, vilkai, lūšys, hienos pabėgo į Tbilisio gatves, krokodilai nėrė į miesto upę. Kai kurie gyvūnai buvo sugaudyti Tbilisyje, kitus nušovė gelbėtojai. Vieną pingviną pavyko rasti už 60 km, prie Azerbaidžano sienos. Iš viso zoologijos sodas prarado beveik pusę savo augintinių. Sodas atnaujino veiklą po 3 mėnesių, rugsėjį.

## Šaltiniai

## Nuorodos

* Oficiali svetainė
Pitnakas

**Pitnakas** () – miestas Uzbekistane, Chorezmo vilajete, 67 km į pietryčius nuo Urgenčo, Amudarjos kairiajame krante, Turkmėnistano pasienyje (priešais Gazadžako gyvenvietę). Yra geležinkelio stotis, keliai į Dašoguzą, Turkmenabatą. Automobilių pramonė. Vystoma drėkinamoji žemdirbystė.

## Istorija
Pitnakas rašytiniuose šaltiniuose minimas nuo III a. pr. m. e.

1740 m. ties Pitnaku įvyko mūšis tarp chorezmiečių ir Nadyršacho kariaunos. Vėliau gyvenvietė vardinta Šaralauku. Išaugo XX a. vid., rengiant Tiujamujuno drėkinimo kanalų sistemą. 1974 m. suteiktas miesto statusas. 1976–1998 m. miestas vadintas ***Družba*** (*Дружба*).

## Šaltiniai
Aerouostas (romanas)

**Aerouostas** () – 1968 m. išleista amerikiečių rašytojo Arthur Hailey grožinė knyga apie fiktyvų Linkolno oro uostą Čikagoje. Knygoje egzistuoja keli lygiagretūs, persipinantys, su oro uostu susijusių personažų siužetai, o visas veiksmas trunka vieną dieną per pūgą. Tarp pagrindinių veikėjų yra oro uosto direktorius Mel Bakersfeld, priežiūros ir remonto skyriaus viršininkas Joe Patroni, dėl draudimo pinigų nusižudyti lėktuvo katastrofos imitacijoje ketinantis D.O. Guerrero, lakūnas Vernon Demerest, jo meilužė stiuardesė Gwen Meighen bei kiti.

Tik išleistas, romanas susilaukė neigiamų kritikų atsiliepimų. „The New York Times“ kritikas Martin Levin teigė, kad dėl rašytojo talento trūkumo vien tik potenciali lėktuvo katastrofa daro knygą kažkiek įdomia. Kitas to paties laikraščio žurnalistas šaipėsi, kad išleidus katastrofų knygą apie oro uostą, bei apie viešbutį („Viešbutis“ , kita Hailey knyga), kitos knygos turbūt nusimato „Prekybos centras“, „Stovėjimo aikštelė“ ir „Miesto sąvartynas“.

Tačiau tarp skaitytojų ir komerciškai knyga susilaukė didelio pasisekimo. To paties „The New York Times“ leidžiamame bestselerių sąraše ji išsilaikė 40 savaičių, iš kurių trisdešimt – pirmoje vietoje. ir tapo daugiausiai parduodama knyga 1968 metais. 1970 m. pagal ją buvo sukurtas to paties pavadinimo filmas, kurį režisavo ir scenarijų rašė George Seaton. Filmas taip pat sulaukė didelio pasisekimo, uždirbo virš šimto mln. JAV dolerių, buvo nominuotas dešimčiai oskarų.

## Nuorodos ir šaltiniai
*„Aerouostas“ goodreads portale

### Išnašos
Blogasis katinas

**Blogasis katinas** () – 2016 m. Turkijos kompiuterinės animacijos veiksmo komedija. Istorija pasakoja apie šiurkštų naminį katiną. Filmas skirtas suaugusiems. Filmas kino teatruose pasirodė 2016 m. vasario 5 d.

## Įgarsintojai
* Uğur Yücel – Blogasis katinas 
* Demet Evgar – Misscat
* Güven Kıraç – Riza
* Ayşen Gruda – Hazel
* Gökçe Özyol – Rifki

## Šaltiniai
Tripolio zoologijos sodas

**Tripolio zoologijos sodas** () – zoologijos sodas ir botanikos sodas Tripolyje, Libijoje. Įsikūręs į pietus nuo Tripolio miesto centro, šalia *Tarabulus* zoologijos sodo parko. Tai yra didelis augalų, medžių ir atvirų želdynų draustinis, kuriame įsikūręs didžiausias šalies zoologijos sodas.

## Libijos pilietinis karas

Kilus Libijos pilietiniam karui, zoologijos sodas dėl saugumo priežasčių buvo priverstas užsidaryti, nes daugelis gyvūnų tapo pažeidžiami ir traumuojami. Po diktatoriaus Muamaro al Kadafio nuvertimo BBC paskelbė reportažą, kuriame išsamiai apibūdintos zoologijos sodo problemos, pradedant pinigų trūkumu gyvūnų pašarams ir baigiant menka apsaugos sistema. BBC pabrėžė, kad gyvūnai pamažu atsigauna ir grįžta prie normalaus gyvenimo.

## Šaltiniai

## Nuorodos

* Tripolio zoologijos sodas (nuotraukos) 
* Migrants 'being held in cages at Tripoli zoo by Libyan armed groups'